Tetrapod (betongkonstruksjon)

Tetrapod (fra nylatin tetrapodus, til gresk tetrapous (genitiv tetrapodos) «firfoting») er en firearmet betongkonstruksjon som brukes ved bygging av moloer. En typisk tetrapod veier mellom 15 og 25 tonn. I moloene flettes tetrapodene inn i hverandre slik at de får en samlet styrke som gjør det vanskelig for havet og havstormer å flytte på dem, og således forsterker moloen. Tetrapoder ble utviklet i 1950 av Laboratoire Dauphinois d'Hydraulique i Grenoble i Frankrike og er brukt mange steder i verden. I Norge ble tetrapoder tatt i bruk i Berlevåg etter at halvparten av Svartoksenmoloen ble rasert i 1959. Referanser Eksterne lenker (en) Tetrapods – kategori av bilder, video eller lyd på Commons